– Արարատյան թագավորությունը ձևավորվեց տարածաշրջանում գերիշխանության ձգտող Ասորեստանի բանակի բարբարոսությունների պայմաններում: Տարածաշրջանի հզորագույն բանակը այս կարգն էր որդեգրել, և հարևան՝ ավելի թույլ պետությունները դարեր շարունակ ուղղակի հարկադրված էին ընդունել նրա առաջադրած «պայմանները», քանի որ բոլոր դարաշրջանների պատերազմներին էլ բնորոշ է հետևյալ սկզբունքը` կողմերից մեկի գործած ռազմական հանցագործությունները հարկադրում են մյուսին համարժեք քայլերի դիմել: